Bakerste benk

Bakerste benk er et musikkalbum med Bjørn Eidsvåg, utgitt i 1978. Dette er Bjørn Eidsvågs andre album, som ble utgitt på Kirkelig Kulturverksted i 1978 med reutgivelse på CD i 1992. 

Dette albumet følger opp hans første utgivelse «Inn for landing» med tidvis provoserende/radikale tekster og med sleivspark mot kristenlivet. Men her finnes også vakre tekster som «Du har eit liv» og «Gå i fred». Omslaget er en fotocollage av kirkegjengere som ser overrasket mot bakerste benk. 

Eidsvåg har skrevet alle tekster og melodier selv, bortsett fra «Jeg trodde verden ble ny», som er skrevet av Erik Hillestad. I tillegg til at Eidsvåg selvfølgelig synger selv, har han med seg solistene Lisbeth Jensen på «Kvifor har du så lita tru», Kristin Voll Tesdal på «Vet du ikke du er rik» og Anne Elisabeth Bollingmo på «Du har eit liv». 

Eidsvåg tok med sporene «Babels tårn» og «Bakerste benk» på sin første best of plate i 1985.

Sporliste
 «Babels tårn»
 «Jeg gratulerer»
 «Me visste kim du va»
 «Kvifor har du så lita tru»
 «Se hvor de elsker hverandre»
 «Maria»
 «Bakerste benk»
 «Vet du ikke du er rik»
 «Etter stengetid»
 «Jeg trodde verden ble ny»
 «Du har eit liv»
 «Gå i fred»

Medvirkende
Sang, akk-gitar, percussion: Bjørn Eidsvåg
Sang: Anne Elisabeth Bollingmo, Lisbeth Jensen, Kristin Voll Tesdal
Flygel, klarinett, harmonium, el-piano, sang: Ragnar Tesdal
Akk-gitar, el-gitar, mandolin, sang: Tormod Eikill
Fiolin, el-fiolin, akk-gitar, el-gitar: Sveinung Sand
El-bass: Ole Jacob Flæten, Rolf Skogstrand
Trommer, percussion: Magne Lunde
Fiolin: Linda Sævig
Cello: Anne Britt Sævig
Munnspill: Jon Magne Bernes
Akk-gitar, el-gitar, citter, sang: Trygve Thue
Tekster og melodier: Bjørn Eidsvåg
Tekst til «Jeg trodde verden ble ny»: Erik Hillestad
Arrangementer: Ragnar Tesdal, Tormod Eikill, Sveinung Sand og Trygve Thue
Innspilling og mixing ble gjort i Bergen Lydstudio 31. juli til 11. august 1978
Lyd: Trygve Thue
Omslag: Erik Hillestad, Øystein Franck-Nielsen
Forsidefoto: Øystein Franck-Nielsen
Foto forøvrig: Jon Tesdal
Produksjon: Trygve Thue

Utgivelser
 1978 LP/MC Kirkelig Kulturverksted FXLP13
 1992 CD Kirkelig Kulturverksted FXCD13

Kilder
http://www.bjoerneidsvaag.no/side.php?iId=25

Eksterne lenker 
 

Musikkalbum fra 1978
Bjørn Eidsvåg-album
Musikkalbum produsert av Trygve Thue